laion/Wikipedia-Exotic huggingface dataset:
গিলগিত

গিলগিত (উর্দু ভাষায়: گلگت) পাকিস্তানের গিলগিত-বালতিস্তান প্রদেশের রাজধানী শহর। একই সাথে এটি গিলগিত জেলার তেহসিল বা সদর দফতর। আদিতে এটি সার্গিন নামে পরিচিত ছিল। পরবর্তীতে এটি গিলিত নামে পরিচিতি পায়। এখনও স্থানীয় লোকেরা শহরটিকে সার্গিন-গিলিত নামে ডাকেন। স্থানীয় বুরুশাস্কি ভাষাতে এর নাম গিল্‌ত। গিলগিত কারাকোরাম পর্বতমালার পাদদেশে সমুদ্র থেকে গড়ে ১৫০০ মিটার উচ্চতায় অবস্থিত। শহরের মধ্য দিয়ে গিলগিত নদ বয়ে গেছে। কারাকোরাম ও হিমালয়ে পর্বতারোহণের জন্য উত্তরাঞ্চলে যে দুইটি প্রধান কেন্দ্র আছে, তাদের মধ্যে গিলগিত একটি। অন্য কেন্দ্রটি হল স্কার্দু। গিলগিত বিমানবন্দর এই দুর্গম এলাকার একমাত্র বিমানবন্দর। বর্তমানে কোনো রেলপথ এই অঞ্চলে নেই। তবে চীন-পাকিস্তান অর্থনৈতিক করিডর এর অধীনে একটি রেলপথ দক্ষিণে অ্যাবোটাবাদ হতে শুরু হয়ে গিলগিত ছুঁয়ে উত্তরে চীন সীমান্তের খুঞ্জেরাব পাস পর্যন্ত সম্প্রসারিত হওয়ার পরিকল্পনা রয়েছে। "Geography of Chitral"। Chitralnews.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৫-১১-০৬।  "INDO-IRANIAN FRONTIER LANGUAGES"। Encyclopaedia Iranica। ১৫ নভেম্বর ২০০৬। সংগ্রহের তারিখ ২০১৫-১১-০৬।  "Post Codes"। Pakistan Post Office। ১৩ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৫।
অ্যালেক্সান্ড্রিয়া, ভার্জিনিয়া

অ্যালেক্সান্ড্রিয়া মার্কিন যুক্তরাষ্ট্রের ভার্জিনিয়া অঙ্গরাজ্যের একটি শহর। এটি ওয়াশিংটন ডিসির উপকণ্ঠে অবস্থিত। পোটোম্যাক নদীর পশ্চিম উপকূলে অবস্থিত এই শহরটি ওয়াশিংটন ডি.সি. থেকে ৭ মাইল (১১ কিমি) দক্ষিণে অবস্থিত। ২০১০ সালের আদমশুমারি অনুসারে শহরটির জনসংখ্যা ছিল ১৩৯,৯৬৬ জন, এবং ২০১৬ সালের আদমশুমারি অনুসারে শহরটির জনসংখ্যা ১৬০,৫৩০ জন। ২০১০ সালের আদমশুমারি অনুসারে শহরটির জনসংখ্যা ছিল ১৩৯,৯৬৬ জন, বাড়িঘরের সংখ্যা ৬৮,০৮২ ও বসবাসরত পরিবারের সংখ্যা ৩০,৯৭৮। জনসংখ্যার ঘনত্ব প্রতি বর্গমাইলে ৮,৪৫২.০ (৩,২৬২.৯/কিমি২)। প্রতি বর্গমাইলে ৪,২৩৩.২ (১,৬৩৪.২ কিমি২) গড় ঘনত্ব নিয়ে হাউজিং ইউনিটের সংখ্যা ৬৮,০৮২। ৬০.৯% শ্বেতাঙ্গ ২১.৮% আফ্রো-মার্কিন ৬.০% এশীয় (১.৩% ভারতীয়, ১.০% ফিলিপিনো, ০.৯% চীনা, ০.৮ কোরীয়, ০.৫% থাই, ০.৩% ভিয়েতনামীয়, ০.২% জাপানি, ১.০% অন্যান্য) ০.৪% স্থানীয় মার্কিন ০.১% প্রশান্ত মহাসাগরীয় দ্বীপবাসী ৩.৭% দুই বা অধিক জাতিগোষ্ঠীর ১৬.১% হিস্পানিক ও লাতিনো (৪.৬% সালভাদোরান, ১.৭% মেক্সিকান, ১.৬% হন্ডোরান, ১.১% গুয়েতেমালীয়, ১.১% পুয়েতো রিকান, ০.৯% বলিভীয়, ০.৮% পেরুভীয়, ০.৪% কলম্বীয়) রিচার্ড নিক্সন (৯ জানুয়ারি ১৯১৩ - ২২ এপ্রিল ১৯৯৪) - মার্কিন যুক্তরাষ্ট্রের সাবেক রাষ্ট্রপতি। জিম মরিসন (৮ ডিসেম্বর ১৯৪৩ – ৩ জুলাই ১৯৭১) - দ্য ডোর্‌স ব্যান্ডের সঙ্গীতশিল্পী, গীতিকার ও কবি। মেগান ইয়াং (জ. ২৭ ফেব্রুয়ারি, ১৯৯০) - মিস ওয়ার্ল্ড ফিলিপাইন ২০১৩ ও মিস ওয়ার্ল্ড ২০১৩, অভিনেত্রী ও মডেল। "2017 U.S. Gazetteer Files"। মার্কিন আদমশুমারি দপ্তর। সংগ্রহের তারিখ ১৭ জুন ২০১৯।  "County Population Totals and Components of Change: 2010-2018"। মার্কিন আদমশুমারি দপ্তর। সংগ্রহের তারিখ ১৭ জুন ২০১৯।  "American FactFinder"। মার্কিন আদমশুমারি দপ্তর। সেপ্টেম্বর ১১, ২০১৩ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৯।  "US Board on Geographic Names"। United States Geological Survey। অক্টোবর ২৫, ২০০৭। সংগ্রহের তারিখ ১৭ জুন ২০১৯।  "State & County QuickFacts"। মার্কিন আদমশুমারি দপ্তর। জানুয়ারি ৬, ২০১৪ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৯।
পোটোম্যাক নদী

পোটোম্যাক মার্কিন যুক্তরাষ্ট্রের একটি নদী। এটির উপকূলে এদেশের রাজধানী ওয়াশিংটন ডিসি অবস্থিত। পোটোম্যাক নদী অ্যাটলান্টিক মহাসাগরের চেস্পিক বেতে পতিত হয়েছে। এটি প্রায় ৩৮৩ মাইল দীর্ঘ, এবং এর অববাহিকার এলাকা প্রায় ১৪,৭০০ বর্গমাইল। অববাহিকার এলাকার হিসাবে পোটোম্যাক মার্কিন যুক্তরাষ্ট্রের অ্যাটলান্টিক উপকূলের ৪র্থ বৃহত্তম নদী, এবং পুরো যুক্তরাষ্ট্রের ২১তম বৃহত্তম নদী। এর অববাহিকায় প্রায় ৫০ লাখ লোকের বাস। "Basin Facts"। Interstate Commission on the Potomac River Basin। ২০০৮-০৬-১৩ তারিখে মূল থেকে আর্কাইভ করা। সংগ্রহের তারিখ ২০০৭-১০-০৭।
স্তেপ

স্তেপ (রুশ: степь, আ-ধ্ব-ব: [stʲepʲ]) হলো একপ্রকার বাস্তুঅঞ্চল। প্রাকৃতিক ভূগোলে পার্বত্য গুল্ম ও তৃণভূমি, নাতিশীতোষ্ণ তৃণভূমি, সাভানা প্রভৃতি জীবঅঞ্চলকে স্তেপ বলে অভিহিত করা হয়। তৃণভূমি আচ্ছাদিত সমভূমি এই অঞ্চলের প্রধান বৈশিষ্ট্য, নদী বা হ্রদের তীরবর্তী অংশ ব্যতীত এই অঞ্চলে খুব একটা বৃক্ষ প্রজাতির উদ্ভিদ দেখা যায় না। দক্ষিণ আফ্রিকায় এমন বৈশিষ্ট্যের অঞ্চলকে ভেল্ড বলে অভিহিত করা হয়। উত্তর আমেরিকার প্রেইরি অঞ্চলকে স্তেপ বলে সম্বোধন না করা হলেও, এই অঞ্চলটি বৈশিষ্ট্যের দিক থেকে স্তেপ অঞ্চলের একটি উদাহরণ। স্তেপ অঞ্চলের বৈশিষ্ট্য ঋতু এবং অক্ষাংশের সাথে সাথে পরিবর্তিত হয়। এই অঞ্চল কখনো অংশিক মরুভূমি, আবার কখনো কখনো গুল্ম ও তৃণ আচ্ছাদিত হয়ে থাকে। এই অঞ্চলের মাটি সাধারণত চেরনোজেম (হিউমাস সমৃদ্ধ একধরনের উর্বর কালো মাটি) ধরনের হয়ে থাকে। স্তেপ অঞ্চলে মূলত সেমি-এরিড (অর্ধ-শুষ্ক) এবং মহাদেশীয় জলবায়ু পরিলক্ষিত হয়। গ্রীষ্ম এবং শীতে এই অঞ্চলে রেকর্ডকৃত সর্বোচ্চ ও সর্বনিম্ন তাপমাত্রা যথাক্রমে ৪৫ °সে (১১৩ °ফা) ও −৫৫ °সে (−৬৭ °ফা)। গ্রীষ্ম এবং শীতের বিরাট পার্থক্যের মতো এই অঞ্চলে দিন এবং রাতের পার্থক্যও অনেক বেশি। মঙ্গোলিয়ার উচ্চভূমি এলাকাগুলোতে দিনের তাপমাত্রা ৩০ °সে (৮৬ °ফা) পর্যন্ত উঠতে পারে, যেখানে রাতে তাপমাত্রা প্রায় ০° সেলসিয়াসে নেমে যায়। মধ্য অক্ষাংশের স্তেপ অঞ্চলগুলোতে উষ্ণ গ্রীষ্মকাল এবং তীব্র শীতকাল পরিলক্ষিত হয়। এই অঞ্চলে বার্ষিক গড় বর্ষণের পরিমাণ ২৫০–৫১০ মিমি (১০–২০ ইঞ্চি)। Ecology and Conservation of Steppe-land Birds[স্থায়ীভাবে অকার্যকর সংযোগ] by Manuel B.Morales, Santi Mañosa, Jordi Camprodón, Gerard Bota. International Symposium on Ecology and Conservation of steppe-land birds. Lleida, Spain. December 2004.আইএসবিএন ৮৪-৮৭৩৩৪-৯৯-৭ উইকিমিডিয়া কমন্সে স্তেপ সংক্রান্ত মিডিয়া রয়েছে। "The Steppes"। barramedasoft.com.ar। ১৯৯৮–২০০৮। সংগ্রহের তারিখ ২০০৮-০৪-০৪।
স্টিভেন ডাল্ড্রি

স্টিভেন ডেভিড ডাল্ড্রি, সিবিই (ইংরেজি: Stephen David Daldry; জন্ম: ২রা মে ১৯৬০) হলেন একজন ইংরেজ পরিচালক ও প্রযোজক। তিনি চলচ্চিত্র, টেলিভিশন ও মঞ্চ তিন মাধ্যমেই কাজ করে থাকেন। ওয়েস্ট এন্ডে মঞ্চনাটক পরিচালনার জন্য তিনি দুটি অলিভিয়ে পুরস্কার ও ব্রডওয়েতে তার কাজের জন্য দুটি টনি পুরস্কার লাভ করেন। তার পরিচালিত উল্লেখযোগ্য চলচ্চিত্রগুলো হল বিলি এলিয়ট (২০০০), দি আওয়ার্স (২০০২), দ্য রিডার (২০০৮)। এই তিনটি চলচ্চিত্রের জন্য তিনি শ্রেষ্ঠ পরিচালনা বিভাগে একাডেমি পুরস্কার ও ও শ্রেষ্ঠ পরিচালনা বিভাগে বাফটা পুরস্কারের মনোনয়ন লাভ করেন এবং বিলি এলিয়ট চলচ্চিত্রের জন্য শ্রেষ্ঠ ব্রিটিশ চলচ্চিত্র বিভাগে বাফটা পুরস্কার লাভ করেন। ২০১১ সালে তিনি এক্সট্রিমলি লাউড অ্যান্ড ইনক্রেডিবলি ক্লোজ চলচ্চিত্রের জন্য শ্রেষ্ঠ চলচ্চিত্র প্রযোজক হিসেবে একাডেমি পুরস্কারের মনোনয়ন লাভ করেন। ২০১৬ সালে তিনি নেটফ্লিক্সের টেলিভিশন ধারাবাহিক দ্য ক্রাউন প্রযোজনা ও পরিচালনা করেন। এই কাজের জন্য তিনি দুটি প্রাইমটাইম এমি পুরস্কারের মনোনয়ন লাভ করেন। এতে করে তিনি মঞ্চ, টেলিভিশন ও চলচ্চিত্র পরিচালনার জন্য মনোনীত পরিচালকদের সম্মানিত দলের একজন হয়ে ওঠেন। ডাল্ড্রি ১৯৬০ সালের ২রা মে ইংল্যান্ডের ডরসেটে জন্মগ্রহণ করেন। তার পিতা প্যাট্রিক ডাল্ড্রি ছিলেন একজন ব্যাংক ম্যানেজার এবং মাতা চেরি থম্পসন ছিলেন একজন গায়িকা। তারা সপরিবারে সমারসেটের টন্টনে চলে যান। ডাল্ড্রির যখন ১৪ বছর বয়স তখন তার বাবা মারা যান। "Stephen Daldry Biography"। ফিল্ম রেফারেন্স (ইংরেজি ভাষায়)। সংগ্রহের তারিখ ২ মে ২০১৮।  "Stephen Daldry: From stage to screen"। বিবিসি নিউজ (ইংরেজি ভাষায়)। ১৩ মার্চ ২০০১। সংগ্রহের তারিখ ২ মে ২০১৮।  "The 73rd Academy Awards (2001) Nominees and Winners"। অস্কার (ইংরেজি ভাষায়)। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২ মে ২০১৮।  "The 75th Academy Awards (2003) Nominees and Winners"। অস্কার (ইংরেজি ভাষায়)। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২ মে ২০১৮।  "The 81st Academy Awards (2009) Nominees and Winners"। অস্কার (ইংরেজি ভাষায়)। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২ মে ২০১৮।  "The 84th Academy Awards (2012) Nominees and Winners"। অস্কার (ইংরেজি ভাষায়)। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২ মে ২০১৮।  উইকিমিডিয়া কমন্সে স্টিভেন ডাল্ড্রি সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে স্টিভেন ডাল্ড্রি (ইংরেজি) ইন্টারনেট ব্রডওয়ে ডেটাবেজে স্টিভেন ডাল্ড্রি (ইংরেজি) ইন্টারনেট মুভি ডেটাবেজে স্টিভেন ডাল্ড্রি  (ইংরেজি)
গ্রাহাম শ্যাভলিয়ের

গ্রাহাম অ্যান্টন শ্যাভলিয়ের (ইংরেজি: Grahame Chevalier; জন্ম: ৯ মার্চ, ১৯৩৭ - মৃত্যু: ১৪ নভেম্বর, ২০১৭) কেপ প্রদেশের কেপ টাউনে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা জাতীয় ক্রিকেট দলের অন্যতম সদস্য ছিলেন তিনি। ১৯৭০ সালে সমগ্র খেলোয়াড়ী জীবনে একটিমাত্র টেস্টে অংশগ্রহণের সৌভাগ্য হয় তার। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন তিনি। দলে তিনি মূলতঃ স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন। এছাড়াও, নিচেরসারিতে ডানহাতে ব্যাটিং করতেন গ্রাহাম শ্যাভলিয়ের। ঘরোয়া প্রথম-শ্রেণীর ক্রিকেটে ওয়েস্টার্ন প্রভিন্সের সদস্য ছিলেন গ্রাহাম শ্যাভলিয়ের। এ দলটিতে ১৯৬৬-৬৭ মৌসুম থেকে ১৯৭৩-৭৪ মৌসুম পর্যন্ত খেলেন। তন্মধ্যে, ১৯৭০-৭১ মৌসুমে ট্রান্সভালের বিপক্ষে ৭/৫৭ লাভের মাধ্যমে প্রথম-শ্রেণীর ক্রিকেটে নিজস্ব সেরা বোলিং পরিসংখ্যান গড়েন। একই মৌসুমের শেষার্ধ্বে দক্ষিণ আফ্রিকার বহিঃএকাদশের সদস্যরূপে ট্রান্সভালের বিপক্ষে পরবর্তী মৌসুমের জন্য প্রস্তুতিমূলক খেলায় অংশগ্রহণের লক্ষ্যে খেলেন। খেলায় তিনি ৭/১০৭ ও ৩/৬৬ পান। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন থামি সোলকিল। ২২ জানুয়ারি, ১৯৭০ তারিখে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। ১৯৬৯-৭০ মৌসুমে অস্ট্রেলিয়া দল দক্ষিণ আফ্রিকা সফরে আসে। কেপ টাউনে অনুষ্ঠিত সিরিজের প্রথম টেস্টে অভিষেক পর্ব সম্পন্ন হয় গ্রাহাম শ্যাভলিয়েরের। খেলায় তিনি পাঁচ উইকেট লাভ করে দলের জয়ে প্রভূতঃ ভূমিকা রাখেন। তবে, সিরিজের বাদ-বাকী খেলাগুলো থেকে তাকে বিরত রাখা হয়। এছাড়াও, ঐ সিরিজের পরপরই দক্ষিণ আফ্রিকাকে বর্ণবাদী আচরণের প্রেক্ষিতে আন্তর্জাতিক ক্রিকেট অঙ্গনে নিষেধাজ্ঞা প্রদান করা হয়েছিল। এরপর আর তাকে টেস্ট আঙ্গিনায় দেখা যায়নি। ১৯৭০ ও ১৯৭১-৭২ মৌসুমে যথাক্রমে ইংল্যান্ড ও অস্ট্রেলিয়া সফরের জন্য তাকে দলে রাখা হলেও উভয় সফরই বাতিল হয়ে যায়। শ্যাভলিয়ের মূলতঃ স্লো লেফট-আর্ম অর্থোডক্স স্পিন বোলার হিসেবে দলে অবদান রাখতেন। এছাড়াও, নিচেরসারিতে ডানহাতে ব্যাটিং করতে পারতেন তিনি। প্রকৃতপক্ষেই তিনি ১১ নম্বর ব্যাটসম্যানের আদর্শরূপ ছিলেন। সকল প্রথম-শ্রেণীর খেলায় অংশ নিয়ে কেবলমাত্র একবার দুই অঙ্কের কোঠায় রানকে নিয়ে যেতে সক্ষম হন। ব্যক্তিগত সর্বোচ্চ রান তুলেন অপরাজিত ১১। ব্যক্তিগত জীবনে বিবাহিত ছিলেন তিনি। নুন শ্যাভলিয়ের নাম্নী এক রমণীর পাণিগ্রহণ করেন। পরবর্তীতে রন বুইসিন, স্টিভেন করস্টেন, আলিডা শ্যাভলিয়েরকে বিয়ে করেন। জুলি বুইসিন, জেনেভিভ করস্টেন, বাইরন শ্যাভলিয়ের সন্তান ও মাইকেলা করস্টেন, টিমোথি করস্টেন, কেরি বুইসিন, ক্রিস্টি বুইসিন, ম্যাথু শ্যাভলিয়ের নাতি-নাতনি রয়েছে। ১৪ নভেম্বর, ২০১৭ তারিখে ৮০ বছর বয়সে গ্রাহাম শ্যাভলিয়েরের দেহাবসান ঘটে। "Grahame Chevalier"। CricketArchive। সংগ্রহের তারিখ ২৪ ফেব্রুয়ারি ২০১০।  "In Memoriam 2017"। International Cricket Council। সংগ্রহের তারিখ ২ জানুয়ারি ২০১৮।  "Western Province v Transvaal 1970-71"। CricketArchive। সংগ্রহের তারিখ ২৩ জুন ২০১৬।  "The Rest v Transvaal XI 1970-71"। CricketArchive। সংগ্রহের তারিখ ২৩ জুন ২০১৬।  "South Africa v Australia, Cape Town 1969-70"। CricketArchive। সংগ্রহের তারিখ ২৩ জুন ২০১৬।  সানফয়েল সিরিজ এক টেস্টের বিস্ময়কারী পিটার ভ্যান ডার মারউই ইস্টার্ন প্রভিন্স ক্রিকেট দল দক্ষিণ আফ্রিকান টেস্ট ক্রিকেটারদের তালিকা ইএসপিএনক্রিকইনফোতে গ্রাহাম শ্যাভলিয়ের (ইংরেজি) ক্রিকেটআর্কাইভে গ্রাহাম শ্যাভলিয়ের (সদস্যতা প্রয়োজনীয়) (ইংরেজি)
ইয়াসির আল মোসাইলেম

ইয়াসির আল মোসাইলেম (আরবি: ياسر المسيليم; জন্ম: ২৭ ফেব্রুয়ারি ১৯৮৪) হলেন একজন সৌদি ফুটবলার, যিনি সৌদি ক্লাব আল-আহলি এবং সৌদি আরব জাতীয় দলের হয়ে একজন গোলরক্ষক হিসেবে খেলেন। তরুণ আল-আহলি গোলরক্ষক ইয়াসির অভিজ্ঞ মাব্রুক জাইদ এবং মোহাম্মদ খুজার অনুপস্থিতিতে জাতীয় দল হতে ডাক পান। ২৩ বছর বয়সী এই গোলরক্ষক আল-আহলির হয়ে অসাধারণ খেলার মাধ্যমে সকলের নজর কাড়েন। দুটি সৌদি পেশাদার লিগ ট্রফি জয়ের পর তিনি হেলিও আঞ্জোসের দলে ডাক পান। তিনি ২০০৭ এএফসি এশিয়ান কাপে খেলার মাধ্যমে সৌদি আরব জাতীয় দলের হয়ে অভিষেক করেন। ২০০৭ সালে, তিনি তার দল আল-আহলিকে সৌদি ফেডারেশন কাপ এবং সৌদি ক্রাউন প্রিন্স কাপ জয়লাভ করতে সাহায্য করেন। তিনি আল নাসর এফসির বিরুদ্ধে জয়লাভ করে ২০০৮ সালে গালফ কাপ জয়লাভ করেন। ২০১১ এবং ২০১২ সালে, তিনি কিং কাপ অফ চ্যাম্পিয়ন্স জয়লাভ করতে সমর্থ হন। আল-আহলি সৌদি ফেডারেশন কাপ: ২০০৬–০৭ সৌদি ক্রাউন প্রিন্স কাপ: ২০০৬–০৭, ২০১৪–১৫ গালফ ক্লাব চ্যাম্পিয়ন্স কাপ: ২০০৮ সৌদি চ্যাম্পিয়ন্স কাপ: ২০১১, ২০১২, ২০১৬ সৌদি পেশাদার লিগ: ২০১৫–১৬ সৌদি সুপার কাপ: ২০১৬ ২০০৭ এএফসি এশিয়ান কাপ: রানার-আপ ন্যাশনাল-ফুটবল-টিমস.কমে ইয়াসির আল মোসাইলেম (ইংরেজি)
মোহাম্মদ জেহফালি

মোহাম্মদ ইয়াহিয়া জেহফালি (আরবি: محمد يحيى جحفلي), জন্ম: ২৪ অক্টোবর ১৯৯০) হলেন একজন সৌদি পেশাদার ফুটবলার, যিনি সৌদি পেশাদার ক্লাব আল-হিলাল এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি ২০১৮ ফিফা বিশ্বকাপ বাছাইপর্বের জন্য সৌদি আরব জাতীয় দলে ডাক পান। ২০১৫ কিং কাপ-এর ফাইনালে আল-নাসর এফসির বিরুদ্ধে শেষ মিনিটের গোলের জন্য জেহফালি অধিক পরিচিত। উক্ত গোলটি তার দলকে পেনাল্টি শুটআউটে জেতে সাহায্য করে এবং উক্ত খেলায় তার দল জয়লাভ করে। আল-হিলাল: কিং কাপ (২): ২০১৫, ২০১৭ সৌদি ক্রাউন প্রিন্স কাপ (১): ২০১৫–১৬ সৌদি সুপার কাপ (১): ২০১৫ সৌদি পেশাদার লিগ (১): ২০১৬–১৭ "Mohammed Jahvli"। alhilal.com। Al Hilal S.FC। ২৪ জুন ২০১৫ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৫।  "Mohammed Jahfali"। ksa-team.com। সংগ্রহের তারিখ ২৩ জুন ২০১৫।  সকারওয়েতে মোহাম্মদ জেহফালি (ইংরেজি) সৌদি লিগে মোহাম্মদ জেহফালি
মোহাম্মদ আল-ব্রিক

মোহাম্মদ আল-ব্রিক (আরবি: محمد البريك), জন্ম: ১৫ সেপ্টেম্বর ১৯৯২) হলেন একজন সৌদি পেশাদার ফুটবলার, যিনি সৌদি পেশাদার ক্লাব আল-হিলাল এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেন।. ২০১৫ সালের ৪ঠা নভেম্বর তারিখে, ২০১৮ ফিফা বিশ্বকাপ বাছাইপর্বের জন্য তিনি দলে ডাক পান। স্কোর এবং ফলাফলের কলামে সৌদি আরবের ফলাফল প্রথমে উল্লেখ করা হয়েছে। আল হিলাল: সৌদি সুপার কাপ (১): ২০১৫ সৌদি ক্রাউন প্রিন্স কাপ (১): ২০১৫–১৬ কিং কাপ (১): ২০১৭ সৌদি পেশাদার লিগ (১): ২০১৬–১৭ "2 - Mohmad albarek"। Alhilal.com। ১০ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০১৫।  "Al-Burayk, Mohammed"। National Football Teams। সংগ্রহের তারিখ ৭ নভেম্বর ২০১৭।  সকারওয়েতে মোহাম্মদ আল-ব্রিক (ইংরেজি) সৌদি লিগে মোহাম্মদ আল-ব্রিক
আলী আমজদের ঘড়ি

আলী আমজদের ঘড়ি (আলী আমজাদের ঘড়ি নামেও পরিচিত) বাংলাদেশের সিলেট শহরে অবস্থিত ঊনবিংশ শতকের একটি স্থাপনা, যা মূলত একটি বিরাটাকায় ঘড়ি, একটি ঘরের চূড়ায় স্থাপিত। সুরমা নদীর তীর ঘেঁষে সিলেট সদর উপজেলায় অবস্থিত এই ঘড়ির ডায়ামিটার আড়াই ফুট এবং ঘড়ির কাঁটা দুই ফুট লম্বা। যখন ঘড়ির অবাধ প্রচলন ছিল না, সেসময় অর্থাৎ ১৮৭৪ খ্রিষ্টাব্দে সিলেট মহানগরীর প্রবেশদ্বার (উত্তর সুরমা) কীন ব্রিজের ডানপার্শ্বে সুরমা নদীর তীরে এই ঐতিহাসিক ঘড়িঘরটি নির্মাণ করেন সিলেটের কুলাউড়ার পৃত্থিমপাশার জমিদার আলী আহমদ খান, তার ছেলে আলী আমজদের নামকরণে। লোহার খুঁটির উপর ঢেউটিন দিয়ে সুউচ্চ গম্বুজ আকৃতির স্থাপত্যশৈলীর ঘড়িঘরটি তখন থেকেই আলী আমজদের ঘড়িঘর নামে পরিচিতি লাভ করে। মুক্তিযুদ্ধ চলাকালীন হানাদার বাহিনীর গোলার আঘাতে এই প্রাচীন ঘড়িঘর বিধ্স্ত হয়। স্বাধীনতার পর সিলেট পৌরসভা ঘড়িটি মেরামতের মাধ্যমে সচল করলেও কিছুদিনের মধ্যেই ঘড়ির কাঁটা বন্ধ হয়ে যায়। ১৯৮৭ খ্রিষ্টাব্দে আলী আমজদের ঘড়ি মেরামত করে পুনরায় চালু করা হয়। এসময় ঘড়িটি চালু করার পর ঢাকার একটি কোম্পানীর কারিগররা ঘড়িটি চালু রাখার জন্য রিমোট কন্ট্রোলের ব্যবস্থা করে দেয়। পৌর চেয়ারম্যানের অফিসকক্ষ থেকে রিমোট কন্ট্রোলের মাধ্যমে ঘড়ির কাঁটা ঘুরতো। কিন্তু দুই-চার বছর যেতে না যেতেই ঘড়ির কাঁটা আবার বন্ধ হয়ে যায়। এরপর সিজান কোম্পানীর দ্বারা ইলেক্ট্রনিক পদ্ধতিতে ঘড়িটি পূনরায় চালু করা হয়। কিন্তু বছর না ঘুরতেই ঘড়িটির কাঁটা আবারও বন্ধ হয়ে যায়। ২০১১ খ্রিষ্টাব্দে সিলেট সিটি কর্পোরেশন এই ঘড়িটিকে পূণরায় মেরামত করলে তা আবার দৈনিক ২৪ ঘণ্টাব্যাপী সচল রয়েছে। এই ঘড়িকে কেন্দ্র করে একটি স্থানীয় প্রবাদ চালু ছিল এরকম: সুরমা নদীর তীরে অবস্থিত আলী আমজাদের ঘড়ি ও পিছনে কীন ব্রিজ। নবাব আলী আমজাদ খাঁ sylhet.gov.bd। "সিলেট রেল স্টেশন, ক্বীন ব্রিজ, আলী আমজাদের ঘড়ি এবং জিতু মিয়ার বাড়ি"। বাংলাদেশ জাতীয় তথ্য বাতায়ন। ১৯ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৯।  "এক বছর থেমে আছে আলী আমজদের ঘড়ির কাঁটা"। প্রথম আলো। সংগ্রহের তারিখ ২০১৯-০৭-১৯।  Siddiquee, Iqbal (২০১১-০৮-২৭)। "Sylhet's 137-Year Old Icon"। The Daily Star। Dhaka। সংগ্রহের তারিখ ২০১৯-০৮-১৭।  "এক বছর থেমে আছে আলী আমজদের ঘড়ির কাঁটা"। প্রথম আলো। ২০১৯-০৫-২৮। সংগ্রহের তারিখ ২০১৯-০৮-১৭।  সিলেট পৌরসভার প্রকাশনা উইকিমিডিয়া কমন্সে আলী আমজদের ঘড়ি সংক্রান্ত মিডিয়া রয়েছে।
সাঈদ আল মোয়ালাদ

সাঈদ আল মোয়ালাদ (আরবি: سعيد المولد; জন্ম: ৯ মার্চ ১৯৯১) হলেন একজন সৌদি পেশাদার ফুটবলার, যিনি সৌদি পেশাদার ক্লাব আল-আহলি এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেন। আল-আহলি রানার-আপ এএফসি চ্যাম্পিয়ন্স লিগ: ২০১২ কিং কাপ অফ চ্যাম্পিয়ন্স: ২০১৪ http://slstat.com/spl2017-2018en/player.php?id=984 http://www.kooora.com/?player=49280 সকারওয়েতে সাঈদ আল মোয়ালাদ (ইংরেজি) টেমপ্লেট:Saudi Arabia squad 2015 AFC Asian Cup
পাঞ্চেত বাঁধ

পাঞ্চেত বাঁধ হল দামোদর ভ্যালি কর্পোরেশনের দ্বারা পাঞ্চেত পাহাড়ের পাদদেশে নির্মিত প্রথম পর্যায়ে চারটি বহুমুখী বাঁধের শেষ বাঁধ। এটি ভারতের ঝাড়খণ্ড রাজ্যের ধানবাদ জেলার পাঞ্চেতে দামোদর নদী জুড়ে নির্মিত হয়েছিল এবং ১৯৫৯ সালে বাঁধটি চালু করা হয়েছিল। ১৯৪৩ সালের বিপদজনক বন্যার ফলে, বাংলার গভর্নর দামোদর ফ্লাড কমিটি নিযুক্ত করেন, যাতে প্রতিকারমূলক পদক্ষেপগুলি সুপারিশ করা যায়। মার্কিন যুক্তরাষ্ট্রে টেনেসি ভ্যালি অথরিটির অনুরূপ একটি কর্তৃপক্ষ তৈরি করার পরামর্শ দেওয়া হয়। টিভি এয়ারের সিনিয়র ইঞ্জিনিয়ার ডব্লিউ.এল.ভোডুইন একটি প্রাথমিক রিপোর্ট প্রকাশ করেন যা বন্যা নিয়ন্ত্রণ, সেচ, বিদ্যুৎ উৎপাদন ও নৌচলাচল অর্জনের জন্য পরিকল্পনা প্রণয়ন করে। ফলস্বরূপ, ১৯৪৮ সালে দামোদর ভ্যালি কর্পোরেশন সম্পূর্ণরূপে নদী উপত্যকার উন্নয়ন জন্য কাজ শুরে করে। ভোরডুয়িনে আটটি বাঁধ এবং একটি ব্যারাজ নির্মাণের পরিকল্পনা করা হয়েছিল, পরে তিলায়া, কোনার, মাইথন ও পাঞ্চেত নামে চারটি বাঁধ এবং দুর্গাপুর ব্যারেজ নির্মাণের সিদ্ধান্ত গৃহীত হয়েছিল। প্রথম বাঁধটি তিলাইয়াতে বরকার নদী জুড়ে নির্মিত হয়েছিল এবং ১৯৫৩ সালে উদ্বোধন করা হয়েছিল। দুই বছর পর ১৯৫৫ সালে কোনার নদীরতে দ্বিতীয় বাঁধ উদ্বোধন করা হয়। ১৯৫৭ সালে মাইথনে বরকার নদীতে তৃতীয় বাঁধ উদ্বোধন করা হয় এবং ১৯৫৯ সালে পাঞ্চেতে দামোদর নদে চতুর্থ বাঁধ উদ্বোধন করা হয়। দমোদর নদ ঝাড়খণ্ডের ধানবাদ জেলা এবং পশ্চিমবঙ্গের পুরুলিয়া জেলার মধ্যবর্তী সীমানা গঠন করে, বরাকর নদীর সঙ্গে মিলিত হওয়ার এবং পশ্চিমবঙ্গের মধ্য দিয়ে সম্পূর্ণভাবে প্রবাহিত হওয়ার আগে। পাঞ্চেত বাঁধটি করাকর নদীর সাথে সামঞ্জস্যপূর্ণ রেখে, দামোদর নদে নদীটি যে স্থানে মিলিত হয় তার থেকে সামান্য উজানে নির্মিত হয়েছে। পাঞ্চেত বাঁধ ও জলাধারের উত্তরাঞ্চলীয় ধানবাদ জেলা এবং দক্ষিণ-পূর্ব অঞ্চলের পুরুলিয়া জেলা রয়েছে। পাঞ্চেত পাহাড় পাঞ্চেত বাঁধ সীমানা জুড়ে বিস্তৃত রয়েছে। পাঞ্চেত বাঁধটি গ্র্যান্ড ট্রাঙ্ক রোডের চিরকুন্ডা থেকে ৯ কিলোমিটার (৫.৬ মাইল) এবং ধানবাদ থেকে ৫৪ কিলোমিটার (৩৪ মাইল) দূরে অবস্থিত। এটি আসানসোল থেকে ২০ কিলোমিটার (১২ মাইল) দূরে। নিকটতম রেলওয়ে স্টেশন গ্র্যান্ড কর্ড লাইনের ১০ কিলোমিটার (৬.২ মাইল) দূরে কুমারধুদিতে অবস্থিত। পঞ্চেত জলাধারটি মোট দ্রবীভূত লবণের পরিবর্তে খুবই কম, যেমন ১২.৩৩ থেকে ১৯ μmhos এর আপেক্ষিক পরিবাহিত মানের দ্বারা প্রতিভাত হয়। দ্রবীভূত অক্সিজেনর পরিমান কম (০.৬৬ থেকে ২.৮ মিলিগ্রাম ১-১) এবং পিএইচ মান হল ৭.২৩ এবং ৭.৬৭ এর মধ্যে। জলাশয়টি শুধুমাত্র ১৯৫৮ সালে গঠন করা হয়েছিল। এই জলাধারে কাতলা, রুই, মৃগেল মাছ উৎপাদন করা হয়। Sharad K. Jain; Pushpendra K. Agarwal; Vijay P. Singh (২০০৭)। Hydrology and Water Resources of India। Springer Science & Business Media। পৃষ্ঠা 395। আইএসবিএন 978-1-4020-5180-7।  "Damodar Valley Corporation"। Dams and Barrages। DVC। ২০১০-০৪-২৯ তারিখে মূল থেকে আর্কাইভ করা। সংগ্রহের তারিখ ২০১০-০৬-০৬।  "Name and Situation" (পিডিএফ)। ২০১১-০৭-১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১০-০৬-০৬।  Mahesh Chand; V.K. Puri (১৯৮৩)। Regional Planning in India। Allied Publishers। পৃষ্ঠা 423। আইএসবিএন 978-81-7023-058-8।  "About Dhanbad"। Jharkhand darshan। ২০০৯-০৯-০২ তারিখে মূল থেকে আর্কাইভ করা। সংগ্রহের তারিখ ২০১০-০৬-০৬।  "Asansol"। IHR। ২০১০-০১-৩০ তারিখে মূল থেকে আর্কাইভ করা। সংগ্রহের তারিখ ২০১০-০৬-০৬।  "Panchet Dam"। india9। সংগ্রহের তারিখ ২০১০-০৬-০৬।  "FAO Corporate Document Repository"। Fisheries of Bihar। FAO। সংগ্রহের তারিখ ২০১০-০৬-০৬।
নির্ণায়ক

নির্ণায়ক (ইংরেজি: Determinant) হলো বীজগণিতের একটি ফাংশন যা স্কেলার রাশি n-এর উপর নির্ভরশীল। একটি নির্দিষ্ট ধনাত্মক সংখ্যা n এর জন্য n×n ম্যাট্রিক্সের একটি অনন্য নির্ণায়ক ফাংশন আছে। ম্যাট্রিক্স A এর নির্ণায়ককে |A| দ্বারা প্রকাশ করা যায়। এই প্রকাশ পদ্ধতিটি কিছুটা দ্ব্যর্থবোধক, কেননা এটি ম্যাট্রিিক্সেের কিছু নর্ম এবং পরম মান প্রকাশের জন্যও ব্যবহার হয়ে থাকে। ম্যাট্রিক্স নর্মকে দুটি উল্লম্ব বার (e.g., ‖A‖) হিসেবেও উল্লেখ করা হয়ে থাকে, ফলে নির্ণায়ক প্রকাশে প্রথম পদ্ধতিটি প্রায়শই ব্যবহার হয়ে থাকে। উদাহরণস্বরূপ, ম্যাট্রিক্সের জন্য A = [ a b c d e f g h i ] {\displaystyle A={\begin{bmatrix}a&b&c\\d&e&f\\g&h&i\end{bmatrix}}\,} নির্ণায়ক det ( A ) {\displaystyle \det(A)} কে প্রকাশ করা হয় | A | {\displaystyle |A|} বা আরো নির্দিষ্টভাবে | A | = | a b c d e f g h i | . {\displaystyle |A|={\begin{vmatrix}a&b&c\\d&e&f\\g&h&i\end{vmatrix}}.\,} অর্থাৎ, বর্গাকৃতির বন্ধনীসমূহ দীর্ঘ উল্লম্ব বার দিয়ে প্রতিস্থাপিত হয়। 2×2 ম্যাট্রিক্স হলো A = [ a b c d ] {\displaystyle A={\begin{bmatrix}a&b\\c&d\end{bmatrix}}\,} ম্যাট্রিক্সটির নির্ণায়ক হলো det ( A ) = a d − b c . {\displaystyle \det(A)=ad-bc.\,} The 3×3 matrix: A = [ a b c d e f g h i ] . {\displaystyle A={\begin{bmatrix}a&b&c\\d&e&f\\g&h&i\end{bmatrix}}.} ম্যাট্রিক্সটির প্রথম সারিতে cofactor expansion ব্যবহার করে আমরা পাই: det ( A ) = a | e f h i | − b | d f g i | + c | d e g h | = a e i − a f h − b d i + c d h + b f g − c e g = ( a e i + b f g + c d h ) − ( g e c + h f a + i d b ) , {\displaystyle {\begin{aligned}\det(A)&=a{\begin{vmatrix}e&f\\h&i\end{vmatrix}}-b{\begin{vmatrix}d&f\\g&i\end{vmatrix}}+c{\begin{vmatrix}d&e\\g&h\end{vmatrix}}\\&=aei-afh-bdi+cdh+bfg-ceg\\&=(aei+bfg+cdh)-(gec+hfa+idb),\end{aligned}}} একে সহজভাবে মনে রাখা যাবে এভাবে, এটি হলো উত্তর-পশ্চিম থেকে দক্ষিণ-পূর্ব বরাবর তিনটি কোণাকুণি রেখার উপাদানগুলোর গুণফলের সমষ্টি থেকে দক্ষিণ-পশ্চিম থেকে উত্তর-পূর্বে তিনটি রেখার উপাদানের সমষ্টির বিয়োগফলের সমান যখন ম্যাট্রিক্সের প্রথম দুটি কলামের কপি নিম্নোক্ত উপায়ে লেখা হয় a b c a b d e f d e g h i g h − a b c a b d e f d e g h i g h {\displaystyle {\begin{matrix}\color {blue}a&\color {blue}b&\color {blue}c&a&b\\d&\color {blue}e&\color {blue}f&\color {blue}d&e\\g&h&\color {blue}i&\color {blue}g&\color {blue}h\end{matrix}}\quad -\quad {\begin{matrix}a&b&\color {red}c&\color {red}a&\color {red}b\\d&\color {red}e&\color {red}f&\color {red}d&e\\\color {red}g&\color {red}h&\color {red}i&g&h\end{matrix}}} উল্লেখ্য যে, এই মনে রাখার রাখার পদ্ধতিটি উচ্চতর মাত্রার ক্ষেত্রে প্রযোজ্য নয়। ধরা যাক, আমরা নিম্নোক্ত ক্ষেত্রে নির্ণায়কের মান নির্ণয় করতে চাই A = [ − 2 2 − 3 − 1 1 3 2 0 − 1 ] . {\displaystyle A={\begin{bmatrix}-2&2&-3\\-1&1&3\\2&0&-1\end{bmatrix}}.} সরাসরি লাইবনিৎসের সূত্র ব্যবহার করে পাওয়া যাবে: এছাড়াও আমরা লাপ্লাস বিস্তার ব্যবহার করে নির্ণায়ককে কলাম ও সারির মাধ্যমে বর্ধিত করতে পারি। শূন্য আছে এমন একটি সারি বা কলাম ব্যবহার করা ভালো, তাই দ্বিতীয় কলামটি নিয়ে পাই:
অনুনাদ

একটি কম্পনশীল সিস্টেমের প্রাসঙ্গে অনুনাদ হলো সিস্টেমটির স্বাভাবিক কম্পাঙ্কতে বল প্রয়োগের ফলে সময়ের সাথে বিস্তার বৃদ্ধি পাওয়ার ঘটনা। অনুনাদে বিস্তার বৃদ্ধি পাওয়ার কারণ স্বাভাবিক কম্পাঙ্কতে বল প্রয়োগে সিস্টেমের মোট যান্ত্রিক শক্তি সর্বোচ্চ বৃদ্ধি পাওয়া। প্রাসঙ্গিক সময়-পরিবর্তনশীল বল যেসব কম্পাঙ্কে প্রয়োগে অনুনাদ ঘটায় সেসব কম্পাঙ্কসমূহকে অনুনাদ কম্পাঙ্ক-ও বলা হয়। অর্থাৎ অনুনাদ কম্পাঙ্ক ধারণা হিসেবে স্বাভাবিক কম্পাঙ্কের ধারণার অপেক্ষায় ভিন্ন হলেও এদের মানসমূহ সমান। যেখানে অনুনাদ কম্পাঙ্কের ধারণায় কম্পাঙ্কগুলোর অনুনাদ ঘটানোর সম্ভবনা ফুটে ওঠে, সেখানে স্বাভাবিক কম্পাঙ্কের ধারণা একই কম্পাঙ্কসমূহ প্রাসঙ্গিক সিস্টেমে বাহ্যিক বলের অনুপস্থিতিতে প্রযোজ্য হওয়াকে তুলে ধরে। কোনো বস্তু যখন সহজে তার স্থিতি শক্তিকে গতি শক্তিতে ও বিপরীত ক্রমে গতি শক্তিকে স্থিতি শক্তিতে রূপান্তর করতে পারে তখন অনুনাদ সম্ভব হয়। যদিও প্রতিটি পর্যায়বৃত্তে বস্তুটির শক্তির অপচয় হয়। একে ডাম্পিং বা বাধা বলে। এই ডাম্পিং ফোর্স কম থাকলে বস্তুতি তার সহজাত কম্পাঙ্কে কাঁপতে পারে। প্রতিটি বস্তুর এই সহজাত কম্পাঙ্ক আলাদা এবং একই বস্তুর অনেকগুলি সহজাত কম্পাঙ্ক থাকতে পারে।
দোল গতি

দোল গতি (ইংরেজি: Harmonic Motion) বলতে সনাতন বলবিদ্যায় এমন একটি সিস্টেমকে বোঝানো হয় যাতে সাম্যবস্থা থেকে বিচ্যুতি ঘটলে সিস্টেমটি একটি restoring বল অনুভব করে। যা সরণের সঙ্গে সমানুপাতিক। F → = − k x → {\displaystyle {\vec {F}}=-k{\vec {x}}\,} যেখানে k {\displaystyle k} ধ্রুবক রাশি। যদি সিস্টেমে কেবল মাত্র restoring বল কাজ করে তবে সেই সিস্টেমটি সরল দোলগতি লাভ করে। এই ক্ষেত্রে নির্দিষ্ট একটি কম্পাঙ্কে ও নির্দিষ্ট বিস্তারে বস্তুটির গতি হয়।